Diari Oficial de la Generalitat Valenciana


Sumari del DOGV 148, del 27-02-1984 (1984/802719)

RESOLUCIÓ de 10 de febrer de 1984, de la Direcció General de Serveis Socials de la Conselleria de Sanitat, Seguretat Social i Treball, per la qual es convoquen ajudes per al manteniment, promoció i suport d'activitats de Centres o Serveis rehabilitadors i/o assistèncials de disminuïts, i Associacions i Federacions amb la mateixa finalitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   148

Data del DOGV
:   27-02-1984

Secció del DOGV
:   ALTRES DISPOSICIONS

Número del document
:   1984/802719


Data del document
:   10-02-1984

Organisme emissor
:   Conselleria de Sanitat, Seguretat Social i Treball

Tipus de document
:   Resolució

Resolució de 10 de febrer de 1984, de la Direcció General de Serveis Socials de la Conselleria de Sanitat, Seguretat Social i Treball, per la qual es convoquen ajudes per al manteniment, promoció i suport d'activitats de Centres o Serveis rehabilitadors i/o assistencials de disminuïts i Associacions i Federacions amb la mateixa finalitat.  
A fi d?ajudar els Centres o Serveis rehabilitadors i/o assistencials per a disminuïts, així com per a la promoció i suport d'activitats, aquesta Conselleria de Sanitat, Treball i Seguretat Social ha considerat convenient d'atorgar subvencions per al manteniment d'entitats la finalitat de les quals estiga relacionada amb aquestes finalitats.   
Quant a la sol·licitud, tramitació, resolució i pagament d'aquestes ajudes, es regularan per les disposicions de general aplicació i pel que específicament s'estableix en aquesta Resolució.   
Primera. Concepte de subvenció.   
U. L'ajuda s'atorgará en concepte de subvenció a Centres, Associacions, Federacions, Cooperatives i Corporacions Locals la finalitat dels quals estiga relacionada amb el manteniment de Centres o Serveis rehabilitadors i/o assistencials per a disminuïts i la promoció i suport d'activitats.   
Dos. Aquestes ajudes podran destinar-se al funcionament de Centres i Serveis i la promoció i suport d'activitats.   
Tres. Tindran prioritat per a la subvenció d'activitats i programes específics, aquelles associacions i federacions d'àmbit de la Comunitat Valenciana, provincial, intercomarcal i comarcal, i en el ordre enumerat.   
Quatre. Tant en les subvencions de manteniment, com en les d'activitats, sempre que hi haja duplicitat entre els serveis o activitats sol·licitades per dos o més sol·licitants, que vagen dirigits a la mateixa població, tindran prioritat, en primer lloc els ens públics i en segon lloc les associacions o federacions en el mateix ordre enumerat en l'apartat anterior.   
Segona. Sol·licitants.   
Podran sol·licitar aquestes ajudes les Corporacions Locals, Federacions, Associacions, Cooperatives, Institucions i Centres especialitzats, sense finalitats lucratives, a que corresponga la titularitat del Centre, del Servei o desenvolupament de l'activitat, per al qual se sol·licite la subvenció.   
Tercera. Exclusions.   
U. Queden expressament exclosos d'aquesta convocatòria:   
a) L'Estat o Entitats de caràcter estatal.   
b) Les Entitats de Crèdit o Caixes d'Estalvis.   
c) Les empreses privades que es dediquen a l'atenció dels seus empleats i familiars o que hi ocupen fins el 75 % de la capacitat dels Centres.   
Dos. Tampoc no seran subvencionats els serveis específicament docents dels Centres.   
Quarta. Documentació.   
Per a la petició caldrà presentar, per duplicat exemplar, la documentació següent:   
U. Instància conforme al model que es facilitarà, subscrita per qui tinga la representació legal de la institució o poder suficient per a això. La instància i els impresos complementaris seran facilitats per les Delegacions Territorials de Serveis Socials d'aquesta Conselleria. (1)  
Dos. 1. En el cas de Corporacions Locals haurà de presentar-se:   
A) Còpia certificada de l'acord del Ple de la Corporació en el qual es tracte aquesta subvenció i que contemplarà els aspectes següents:   
a) Autorització de la petició d'ajuda que es pretén obtenir.   
b) Compromís de la Corporació amb la Direcció General de Serveis Socials de coordinar-se amb aquesta en la planificació que ella elabore, així com sotmetre's a control públic mitjançant la presentació del pla de treball, el seguiment tècnic i la justificació de l'ajuda que es concedesca .   
B) Certificació acreditativa que als pressupostos de la Corporació hi ha consignada una quantitat per Centre o Servei per al qual es sol·licita la subvenció, amb indicació de quanties, partida i concepte on consten i compromís de no minorar ni anul·lar l'esmentada consignació.   
Així mateix, hi haurà d'indicar-se el percentatge que sobre el pressupost global es destina a Serveis Socials en la Corporació i concreció dels conceptes.   
Dos. 2. En els altres casos, document en el qual s'acredite:   
a) Poder de representativitat del sol·licitant.   
b) Acord de la Junta Directiva, amb indicació de la data d'aquest, de compromís amb la Direcció General de Serveis Socials de coordinar-se en la planificació general que ella elabore, així com sotmetre's a control públic mitjançant la presentació del pla de treball, el seguiment tècnic i la justificació econòmica de l'ajuda que es concedesca.   
Tres. Memòria, segons imprés que es facilitarà.   
Quatre. Còpia compulsada dels Estatuts mitjançant diligència de la Delegació Territorial de Serveis Socials.   
Cinc. En peticions d'associacions, document acreditatiu del número de registre de les mateixes.   
Sis . Pressupost d 'ingressos i despeses de la gestió ordinària de 1984, segons imprés que es facilitarà.   
En el cos de sol·licituds d'ajudes per al sosteniment i per a les despeses derivades de les activitats de caràcter associatiu, les Federacions i Associacions presentaran pressupost d?ingressos i de despeses.   
En el cas d'activitats el pressupost del programa o activitats a reatlizar, detallat per partides, fent constar els recursos disponibles i els necessaris.   
Set. Fotocòpia del codi d'Identificació Fiscal.   
Vuit. Relació nominal de beneficis, segons imprés que es facilitarà.   
Nou. Relació nominal d'ajudes i quanties, dels beneficiaris, segons imprés que es facilitarà.   
Deu. Relació de la plantilla del personal del Centre segons imprés que es facilitarà.   
Onze. Per a activitats, a més, es presentará compromís de comunicar a la Conselleria de Sanitat, Treball i Seguretat Social els resultats obtinguts en aquelles, així com de congressos, reunions científiques, estudis i publicacions i a presentar en tot cas un informe complet d'aquests.   
Dels requisits inclosos a l'apartat Tres, a) i b), així com dels apartats Quatre, Cinc i Set, queden dispensats els que haguessen ja presentat sol·licitud d'ajuda en 1983 davant aquesta Conselleria, si bé haurà d'esmentar-se en la nova sol·licitud el número d'expedient assignat aleshores.   
Si s'han produït modificacions als Estatuts, Registre d'Entitats i Codi d'Identificació Fiscal, còpia compulsada on consten les esmentades modificacions.   
Cinquena. Termini de presentació.   
El termini de presentación de sol·licituds finalitzarà el 27 d'abril de 1984.   
Sisena. Lloc de presentació.   
La sol·licitud i documentació requerida haurà de presentar-se a la Delegació Territorial de Serveis Social de la província on estiga el Centre o Servei per al qual se sol·licita la subvenció, sense perjudici del que disposa l'article 66 de la Llei de Procediment Administratiu.   
Setena. Tramitació.   
U. Les Delegacions Territorials de Serveis Socials revisaran i verificaran els expedients. Quan l'expedient estiga incomplet, el sol·licitant, a requeriment de les esmentades Delegacions haurà de completar-lo en el termini de deu dies, amb el requeriment que disposa l'article 71 de la Llei de Procediment Administratiu, i serà arxivat sense més tràmit en cas contrari.   
Dos. Les esmentades Delegacions podran reclamar a l'Entitat, Institució o Centre, les dades, documents o aclariments que consideren necessaris per a completar l'expedient.   
Tres. La Delegació Territorial corresponent incorporarà informe a l'expedient, en funció de les dades obrants i de les que resulten de les comprovacions que estime oportú de realitzar sobre la procedència de concedir, reduir o denegar l'ajuda sol·licitada.   
Quatre. Completat l'expedient, serà remés a la Direcció General de Serveis Socials, l?original, quedant la còpia en poder de la Delegació Territorial.   
Cinc. La Direcció General de Serveis Socials, a la vista dels expedients, podrà recaptar els informes d'organismes i entitats que estime oportú per a resoldre millor l'expedient.   
Sis. Amb anterioritat a la concessió, la Direcció General de Serveis Socials podrà disposar que s'efectue una comprovació sobre la veracitat de les dades aportades pels peticionaris.   
Vuitena. Resolució dels expedients.   
La Direcció General de Serveis Socials adoptarà la resolució escaient a la vista de l'expedient, de les necessitats reals que se'n desprenguen i de la planificació que aquesta haja disposat.   
Aquesta resolució es notificarà als interessats així com a la Delegació Territorial corresponent.   
Novena. Recursos.   
Contra la resolució que dicte la Direcció General de Serveis Socials podran els interessats interposar recurs d'alçada davant l'Excm. Sr. Conseller de Sanitat, Treball i Seguretat Social, en el termini de quinze dies comptats a partir del següent de la notificació de la resolució.   
Contra les resolucions dels recursos d'alçada podrà interposar-se recurs contencioso-administratiu, de conformitat amb el que estableix la Llei reguladora d'aquesta Jurisdicció.   
Desena . Justificació de la despesa i pagament de les subvencions concedides.   
U. El pagament s'efectuarà en base a la documentació següent, presentada per duplicat exemplar:   
Per a manteniment:   
a) Balanç econòmic tancat el darrer dia del mes de la data de notificació de l'ajuda i compromís de presentar, en els dos primers mesos de l'any 1985, balanç certificat (amb el vist-i-plau del Director del Centre) de l'any 1984, al 31 de desembre. En aquest balanç s'inclouran necessàriament els conceptes d'ingressos i despeses, amb els saldos resultants, prevists en el pressupost que s'exigeix en la disposició Quarta, sis, d'aquesta convocatòria.   
En els esmentats balanços figuraran:   
-Despeses detallades per: salaris, seguretat social, transport, menjador, aigua, llum, telèfon, etc.   
-Ingressos detallats per: quotes, aportació d'institucions patrocinadores i d'organismes públics, subvencions, donatius, etc.   
-A més de despeses i d'ingressos de gestió normal, hi figuraran les despeses resultants d'operacions que afecten a immobilitzat o que no guarden relació amb l'assistència directa als beneficiaris dels Centres.   
-En el cos d'Associacions, Federacions, Cooperatives, etcètera:   
·Subvencions concedides per a altres Centres dependents d'aquestes Associacions, Federacions, Cooperatives, etc.   
·Aportacions efectuades per l'entitat titular del Centre, a aquest i aquells altres Centres que depenguen d'ella.   
b) Compromís de presentar en els primers mesos de l'any 1985 justificants de pagaments corresponents a la subvenció concedida (originals o copies autentificades) amb inclusió del TC1 i TC2 corresponents.   
Independentment de la presentació dels justificants de pagament, els sol·licitants tindran a disposició de la Direcció General de Serveis Socials, els llibres de comptabilitat per a la seua comprovació.   
Per a activitats:   
a) Programa d'activitats realitzat fins el darrer dia del mes de la data de notificació de l'ajuda amb estadet de despeses reals i d'ingressos especifics que les hagen finançat.   
·Programa d'activitats no realitzat i calendari per a acabar de realitzar-lo amb pressupost necessari.   
·Certificació d'ajudes rebudes amb aquesta finalitat, amb posterioritat a la presentació de la sol·licitud.   
b) Compromís de presentar en els dos primers mesos de l'any 1985, justificants de pagament corresponents a totes les activitats pressupostades (originals o còpies autentificades).   
Independentment de l'aportació de justificants de pagament, els sol·licitants tindran a disposició de la Direcció General de Serveis Socials, els llibres de comptabilitat per a comprovació.   
Per a manteniment o/i activitats:   
Entitat bancària i núm. de compte on s'han de situar, si s'escau, els fons de l'ajuda.   
Dos.   
a) Complits els tràmits oportuns, el sol·licitant rebrà notificació per tal de poder cobrar la subvenció.   
b) Abans de tres mesos el Director del Centre o Servei a què va destinada l'ajuda, haurà de comunicar per escrit que la percepció d'aquesta s'ha fet efectiva en l'esmentat Servei, en la quantia i concepte destinats.   
c) L'entitat haurà de comprometre's de notificar als disminuïts atesos en el Centre o a llurs representants legals, la concessió de l'ajuda.   
d) Les Institucions i Centres subvencionats amb aquestes ajudes a requeriment de la Direcció General de Serveis Socials, quedaran obligats a col·laborar en la satisfacció de la demanda de serveis que no puguen ser atesos en Institucions i Centres Públics, respectant sempre les característiques i la qualitat adequada dels serveis.   
Onzena  
L'incompliment total o parcial de qualsevol de les condicions , així com la duplicació d'aquesta amb càrrec a altres crèdits dels Pressupostos Generals de l'Estat, de la Seguretat Social o de l'Administració Institucional, contituirà causa determinant de la revocació de l'ajuda i del reintegrament pel Centre, preví requeriment de la Direcció General de Serveis Socials, que de no ser atés promourà l'acció efectiva prevista a l'Estatut de Recaptació de Dèbits a l'Estat no Tributaris, sense perjudici de les accions civils, penals o d'altre ordre que en cosa s'escaiguen.   
DISPOSICIÓ ADDICIONAL  
Aquelles entitats públiques i privades que hagen cursat o que vagen a cursar en l'INSERSO sol·licitud d'ajuda pels conceptes prevists en aquesta convocatòria no han de presentar petició en aquesta Direcció General de Serveis Socials, ja que està prevista la transferència a la Generalitat Valenciana de l'INSERSO, i per això s'unifica la gestió administrativa de les ajudes per a disminuïts en les Delegacions Territorials de Serveis Socials.   
DISPOSICIO FINAL  
Aquesta Resolució entrarà en vigor el mateix dia en què siga publicada al Diari Oficial de la Generalitat Valenciana.   
Cosa que fem pública perquè en prengueu coneixement.   
València, 10 de febrer de 1984.   
El Director General de Serveis Socials,   
CARLES PEREZ GARCIA   
(1) Delegacions Territorials de Serveis Socials:   
-Alacant: Plaça d'Espanya, 6 - Alacant. Tel. (965) 25 21 12.   
-Castelló: Avinguda del Mar, 8 - Castelló. Tel. (964) 23 65 12.   
-València: c/ Misericòrdia, 34 - València-14. Tel. (96) 3 50 11 99.